עדכון מרץ 2015 ופורים שמח!
השמש בחוץ ואולי עוד יעברו כאן עוד סערה או שתיים אחרונות אבל נראה שהחורף מתקרב לסיומו והאביב ופסח כבר מתקרבים. זה אומר שהימים מתארכים, השמש נעימה, יש ים מדהים לשייט! ובהחלט התחילה העונה להפלגות שקיעה מדהימות!
הרמת כוסית לפסח וחגיגת תחילת האביב, בערב אצל יואב בבית בחצר!
31/3, שלישי בערב, 19:00 אצל יואב בחצר, ארוחת ערב, מבישולים שלכם, בתחרות התבשיל המוצלח ביותר.
בירות, קוקטיילים של קיץ, גיטרות וערב שירה.
כל הנגנים מוזמנים להביא גיטרה!
אבנר 5, צהלה. כולם מגיעים!
תחרות שייט לחברי מועדון בפסח!
אנו שמחים להזמינכם לתחרות בלו וויב הראשונה לחברי מועדון! אנו מקווים שזאת תחילתה של מסורת חדשה. בחול המועד פסח נקיים תחרות פתוחה לכל מי שמעוניין להצטרף בין המרינה לנועה. יום אחד אימון צוות, יום שני תחרות. את 2 הצוותים יובילו מדריכים (שאינם לוקחים חלק פעיל בתפעול היאכטה).
ההשתתפות פתוחה לכולם. הרשמה דרך היומן. ביום התחרות ניתן להצטרף גם לפרח כסירת שיפוט ולראות את קו הזינוק והסיום.
המון אוכל… אלכוהול… ואנשים טובים….
ארוחת שישי משותפת במרינה באשדוד.
המחיר כולל ארוחת ערב שישי משותפת למשט במרינה באשדוד.
האביב מגיע ואיתו חזרה למסורת הפלגות קפריסין.
5 ימים, ים פתוח, מפרשים, אנשים טובים ובדרך כלל המון אוכל ואלכוהול!
השתתפות בהפלגה בעלות של 2500 + ₪ 1000 ₪ (הערכה) הוצאות – אוכל, דלק ומיסי נמל.
22/3 – יום ראשון, 16:00 – רענון ניווט.
20/4 – מודרכת תמרוני מנוע מתקדמים.
אז קדימה להפליג!
שיהיה אביב נעים ומלא הפלגות!